Ifitos (Fókis)

Ifitos (Ifitos) je v gréckej mytológii syn Naubola z Fókidy a Perineiky, dcéry Hippomacha.

Ifitos, syn Naubola, bol fócky kráľ. Keď jedného dňa prišiel do Fókie Iasón, ktorý sa s Argonautami plavil do Kolchidy pre zlaté rúno, aby cestou navštívil tamojšiu Delfskú veštiareň, Ifitos sa stal jeho hostiteľom a potom sa k výprave pridal.

Ifitos sa stal otcom synov Schedia a Epistrofa, ktorí do vojny proti Tróji priviedli z Fókie jeden z najsilnejších oddielov achájskeho vojska. Ich flotila mala štyridsať lodí.

Referencie 

Postavy gréckej mytológie